เกม Angry Birds นกขี้โมโหออกฤทธิ์ ทำกำไรพุ่งสูงมาก
Angry Birds เจ้านกขี้โมโห เกมมือถือ จากบริษัทเทคโนโลยีของฟินแลนด์ โชว์ท็อปฟอร์ม กำไรพุ่งต่อเนื่องอีกแล้ว ไตรมาสนี้เพิ่มถึง 160% เพราะโควิด-19 ทำให้คนเล่นเกมเพิ่มขึ้นRovio Entertainment ผู้ผลิตเกม Angry Birds จากฟินแลนด์ที่โด่งดัง เล่นกันจนติดไปทั่วบ้านทั่วเมือง ทั่วโลกเมื่อ 10 ปีที่แล้ว หลังเงียบหายไปนานหลายปี ล่าสุดได้ประกาศดังกึกก้องว่า ไตรมาส 2 ที่ผ่านมา มีกำไรพุ่งสูงถึง 160% เมื่อเปรียบเทียบกับช่วงเดียวกันของปีที่แล้ว ด้วยเม็ดเงินกำไร 13.8 ล้านยูโร หรือประมาณ 506 ล้านบาท แน่นอนว่าเป็นเพราะโควิด-19 ที่ล็อกดาวน์ ทำให้คนต้องอยู่บ้านสำหรับรายได้ไตรมาสที่ผ่านมา อยู่ที่ 69.2 ล้านยูโร หรือประมาณ 2600 ล้านบาท ลดลง 3.6% เพราะรายได้จากหนังลดลง แต่สาเหตุที่ยังมีกำไรสูงขึ้น เพราะค่าใช้จ่ายในการทำตลาดลดลง ขณะเดียวกันมียอดดาวน์โหลดเกมเพิ่มขึ้น คนเล่นประจำทุกวันมากขึ้น โดยเฉพาะช่วงโควิด-19 ระบาดหนักในปลายเดือนเมษายนที่ผ่านมาหนัง Angry Birds เคยมีรายได้ดีในเดือนสิงหาคม 2562 แม้ว่าไตรมาส 2 รายได้จากหนังลดลง แต่ Angry Birds Movie 2ก็ยังได้รับความนิยมจากสมาชิกผู้ชมของ Netflix ในช่วงที่ผ่านมากำไรที่เพิ่มขึ้นนี้ นับเป็นการมีกำไรเพิ่มขึ้น 2 ไตรมาสติดกันแล้ว ท่ามกลางวิกฤติโรคระบาดโควิด-19 โดยไตรมาสแรกที่ผ่านมาRovio Entertainment ก็ทำกำไรได้ที่ 13 ล้านยูโรRovio Entertainment เป็นบริษัทพัฒนาวิดีโอเกม เริ่มจากนักศึกษาด้านเทคโนโลยีของมหาวิทยาลัยเฮลซิงกิ ฟินแลนด์ 3 คน ก่อตั้งบริษัทเมื่อปี 2546 จนเมื่อปลายปี 2552 เปิดตัวเกม Angry Birds ซึ่งเป็นผลงานเกมลำดับที่ 52 ของบริษัท เป็นจังหวะที่สมาร์ทโฟนกำลังได้รับความนิยมโดยเฉพาะทัชสกรีนที่มาแรงอย่างไอโฟน จนแอปพลิเคชันเกมAngry Birds มียอดดาวน์โหลดสูงสุดในช่วงนั้น
Angry Birds เจ้านกขี้โมโห จากบริษัทเทคโนโลยีของฟินแลนด์ โชว์ท็อปฟอร์ม กำไรพุ่งต่อเนื่องอีกแล้ว ไตรมาสนี้เพิ่มถึง 160% เพราะโควิด-19 ทำให้คนเล่นเกมเพิ่มขึ้น
Angry Birds,เกมมือถือ,Rovio Entertainment,บริษัทเกมฟินแลนด์